Вильнюс аэропорты

**Вильнюс аэропорты** (; ИАТА: **VNO**, ИКАО: **EYVI**) — Литваның баш ҡалаһы Вильнюстың халыҡ-ара аэропорты. Ҡала үҙәгенән көньяҡҡа табан 7 километр алыҫлыҡта урынлашҡан.

Литваның иң ҙур аэропорты булып тора (2017 йылда пассажирҙар ағымы — 80 %) һәм Балтик буйы йөкләнеше буйынса икенсе урында тора (2019 йыл йомғаҡтары буйынса аэропорт 5 миллиондан ашыу кешене хеҙмәтләндергән).

Аэропорт Литва чартер авиакомпаниялары Heston Airlines, GetJet Airlines һәм Avion Express чартер авиакомпаниялары, Ryanair һәм Wizz Air лоукостерҙары, шулай уҡ airBaltic авиакомпанияһы өсөн үҙәк булып тора. Аэропортты «Lietuvos oro uostai» дәүләт предприятиеһы файҙалана.

## Тарихы
Аэропорт 1932 йылдың 17 авгусында эшләй башлай. Тәүҙә ул эргәләге Порубанек ауылы (хәҙерге Киртимай районы) исеме буйынса «Вильно-Порубанек» тип атала (). Башта аэропорттан Варшава һәм Львовҡа ғына эске рейстар башҡарыла. Һуңынан, 1939 йылдың 15 апреленән, халыҡ-ара Каунас аэропортына ла оса башлайҙар.

1954 йылдың 4 октябрендә авиавокзалдың беренсе бинаһын төҙөү тамамлана, ул архитекторҙар Дмитрий Бурдин һәм Геннадий Ёлкиндың проекты буйынса Сталин ампиры стилендә төҙөлә. Бина Литва мәҙәни мираҫы реестрына индерелгән һәм төбәк әһәмиәтендәге объект булараҡ дәүләт тарафынан һаҡлана; Реестрҙағы коды — 15877. Хәҙерге ваҡытта иҫке бинала килеүселәр терминалы урынлашҡан.

1980 йылдар аҙағында иҫке бина пассажирҙар ағымының артыуы сәбәпле икенсе терминал төҙөү тураһында ҡарар ҡабул ителә. Ул 1993 йылда асыла; унда осоу китеү терминалы урынлашҡан.

Литва 2007 йылда Шенген зонаһына ингәндән һуң, аэропорт Шенген килешеүенең барлыҡ талаптарына һәм ҡағиҙәләренә тап килһен өсөн, өсөнсө бина төҙөү кәрәк була. 2007 йылда асыла.
Әлеге ваҡытта аэропорт, йөк ташыуҙы иҫәпкә алмағанда, йылына яҡынса 30 мең осошто, 1,8 миллион самаһы пассажирҙы хеҙмәтләндерә ала. Йөк ташыу күләме йылына 5000 тоннанан ашып китә.

2014 йылда осоу-ултырыу һыҙаттарын тикшереү үткәрелгәндә уны реконструкциялау кәрәклеге асыҡлана. Ремонтты 2016 йылда башлау планлаштырыла, тик 2017 йылда ғына байтаҡ реконструкция үткәрелә (шунан һуң осоу-ултырыу һыҙаты тағы 25 йыл дауам итә), аэропорт бер-ике айға ябыла (күп рейстар Каунасҡа күсерелә). 2021 йылда төньяҡ перон төҙөлөшө тамамлана.

2022 йылда самолеттарҙы боҙға ҡаршы эшкәртеүҙән ҡалған һыуҙарҙы эшкәртеү буйынса завод төҙөү планлаштырыла, йыйылған шыйыҡсаны икенсе тапҡыр ҡулланып буласаҡ. Шулай уҡ посылка терминалы төҙөлә.

4 ноябрҙә ике ҡатлы килеү терминалын төҙөү буйынса әҙерлек эштәре, ә 2022 йылдың 28 декабрендә ике ҡатлы пассажирҙар терминалы төҙөлә башлай, ул 2025 йылда тамамланасаҡ.

## Авиакомпаниялар һәм тәғәйенләнеш пункттары

2022 йылдың мартына ҡарата Вильнюс аэропортынан түбәндәге авиакомпаниялар рейстар башҡара:

### Йөк авиакомпаниялары
* DHL
* Turkish Airlines Cargo

## Статистика

## Транспорт бәйләнеше

Аэропорт ҡаланың башҡа райондары менән йәмәғәт транспорты һәм такси менән бәйле.

* Автобус бәйләнеше яҡынса 5:30 сәғәттән 23: 00 сәғәткә тиклем. Бер тапҡыр бирелә торған билетты водителдән 1 евроға һатып алырға мөмкин.
** 1 се һәм 2 се маршруттар төрлө юлдар менән вокзалға тиклем йөрөй;
** 88-се маршрут Европа майҙанына тиклем йөрөй, ҡаланың үҙәк өлөшө аша үтә;
** № 3G маршруты Фабиёнишкес торлаҡ районына тиклем йөрөй, ҡаланың үҙәк өлөшө аша үтә.
* Тимер юл бәйләнеше: тимер юл вокзалына тиклем PESA 620M автомотрисаһы (рельс автобусы) йөрөй (Көнөнә 18 рейс (2020 йыл расписаниеһы буйынса 4:55 сәғәттән 20:30 сәғәткә тиклем))
* такси. Bolt ҡушымтаһы аша такси саҡырып, ҡалаға юл, тәғәйенләнгән урынға ҡарап, ни бары 4 евро тора.

Рига менән халыҡ-ара бәйләнеш: Flybus микроавтобустары аэропорттан Латвияның баш ҡалаһына һәм кирегә йөрөй. Расписание Wizz Air һәм Ryanair компанияларының килеүенә һәм сығыуына бәйле.

## Иҫкәрмәләр

## Һылтанмалар
* Официальный сайт http://vno.lt/lt/
* Интервью с Генеральным директором Вильнюсского аэропорта
* Интервью с Коммерческим директором вильнюсского аэропорта